
Ministru kabineta rīkojums Nr. 745
Rīgā 2024. gada 13. septembrī (prot. Nr. 36 36. §)
Par finansējuma piešķiršanu Aizsardzības ministrijas organizētā projektu konkursa "Atbalsts Latgales informatīvās telpas stiprināšanai" īstenošanai
· 1. Lai stiprinātu Latgales informatīvo telpu un veicinātu pierobežā dzīvojošo Latvijas iedzīvotāju noturību pret Krievijas dezinformāciju un veicinātu gatavību aizsargāt valsti, Aizsardzības ministrijai 2024. gadā no budžeta programmas 30.00.00 ''Valsts aizsardzības politikas realizācija'' piešķirt  finansējumu 69 795 euro apmērā šādu plašsaziņas līdzekļu un nevalstisko organizāciju projektu īstenošanai:
· 1.1. sabiedrības ar ierobežotu atbildību "BALVU VADUGUNS" projektam "Nekalposim svešiem kungiem"  – 10 000 euro;
· 1.2. sabiedrības ar ierobežotu atbildību "Divu krastu radio" projektam "Mūsu valsts – mūsu atbildība!" – 9990 euro;
· 1.3. sabiedrības ar ierobežotu atbildību "TVNET GRUPA" projektam "Latgales spēka stāsti" – 10 000 euro;
· 1.4. biedrības "ESI VASALS" projektam "Izglītoti iedzīvotāji ir daļa no informatīvās telpas Latgalē!" – 9890 euro;
· 1.5. biedrības "LgSC" Latgalīšu kulturys ziņu portāla lakuga.lv projektam "Drošs, vēl drošāks – kliedējam mītus par aizsardzību" – 10 000 euro;
· 1.6. biedrības "Latgaliešu kultūras biedrība" projektam "Paskaidro man Piedruju!" – 10 000 euro;
· 1.7. biedrības "Ludzas rajona partnerība" projektam "Drošība Eiropas Savienības un Latvijas pierobežā Ludzas novadā sākas ar katru iedzīvotāju pašu" – 9915 euro.
· 2. Aizsardzības ministrijai noslēgt vienošanos ar katru šā rīkojuma 1. punktā minēto plašsaziņas līdzekli un nevalstisko organizāciju, paredzot piešķirto līdzekļu izlietojuma kontroli un nosakot, ka projekts tiek īstenots 2024. gadā un ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīgi šā rīkojuma 1. punktā minētie plašsaziņas līdzekļi un nevalstiskās organizācijas.

